- Man bliver nogle gange rygende tosset over farceagtige forbud. Jeg ryger ikke selv; men at man nu vil indføre ’rygning forbudt’ på perroner er simpelt hen grotesk.

- DSB kører med mange dieseltog, der forurener virkelig meget bare i den korte tid, der holdes ved stationerne.

Sådan skriver nationens! Niels P i et læserbrev i dag i Ekstra Bladet om det rygeforbud, der træder i kraft på danske perroner d. 1. juli. Hos DSB oplyser pressevagten at dieselforbruget sidste år lå på 69,515,809 liter - det sår på side 9 i seneste miljørapport. Niels P.s brev fortsætter således:

- Der skal ryges rigtig meget for at ’slå’ denne forurening og stank af diesel.

- Men ikke nok med det så har DSB rigtig mange gamle MR-tog, som hver dag varmes op, før de kan tages i brug.

Kender næsten kun DSB-folk der ryger

- Hvorfor skal alle disse togsæt varmes op inden brug i en time om sommeren og to timer om vinteren – det bliver til tusindvis af timer og en kolossal forurening og stank.

- Jeg er meget spændt på, om DSB’s eget personale overholder forbuddet.

- Stort set alt togpersonale, som jeg kører med, når jeg kører fra Holme-Olstrup mod Næstved eller Køge, står ud på stationerne på strækningerne, da man har rigtig god tid, og ryger.

Hvad mener du?



Skal DSB vente med at indføre rygeforbud indtil dieselforbruget er et rundt nul - og tror du, DSB-personalet holder op med at ryge?